થોડાં વર્ષો પહેલાં તેઓ શહેરમાં ગ્રુપમાં જ ફરતા હતા. બિઝનેસ કરવાના બહાને આવતા, પરંતુ ડ્રગ્સ વેચતા હતા. જોકે પોલીસની કાર્યવાહીને કારણે તેમની પ્રવૃત્તિમાં ઘટાડો થયો હતો. જોકે એમ છતાં કેટલાક હજીયે આ પ્રવૃત્તિ કરી રહ્યા છે. ડોંગરી તથા પાયધુનીમાં આવેલી સસ્તી લૉજમાં તેઓ રોકાય છે. પાયધુની પોલીસ-સ્ટેશનના એક ઑફિસરે જણાવ્યું હતું કે ‘તેમના વીઝા તથા પાસપોર્ટની અમે સતત ચકાસણી કરીએ છીએ. ગયા વર્ષે વીઝા તથા પાસપોર્ટના મામલે અમે ૩૬ આફ્રિકન નાગરિકો વિરુદ્ધ કાર્યવાહી કરી, જેમાંથી માત્ર ત્રણને તેમના દેશમાં પરત મોકલવામાં આવ્યા. તેમને લૉક-અપમાં મૂકવાથી મુશ્કેલી થાય છે. એથી અમે તેમની જુડિશ્યલ કસ્ટડી લઈને જેલભેગા કરીએ છીએ. તેમની સજા પૂરી થતાં તેમને સ્વદેશ પરત મોકલવામાં આવે છે.’